hu en hu hu hu hu de hu hu hu hu hu hu hu hu hu hu hu hu hu hu hu sk hu rm hu en hu hu hu hu hu hu hu fr hu hu hu hu hu hu en hu en hu en hu hu hu hu hu hu hu hu en hu hu hu hu hu hu hu hu hu hu hu hu en hu hu hu hu hu hu hu hu hu en hu hu fr hu hu en hu hu hu hu de hu hu hu hu hu hu hu hu hu hu hu hu hu hu hu sk hu rm hu en hu hu hu hu hu hu hu fr hu hu de en en
Figyelem! Cégvezetők, intézményvezetők e-mail címével élnek vissza a csalók | Tapolcai Media
Egészség – Érték – az egészségmagazin
Az emberi test és a művészet
Helyi mester – köztünk élő alkotó
Új Tapolcai Újság 2003 – 2014
Home \ hírek \ Figyelem! Cégvezetők, intézményvezetők e-mail címével élnek vissza a csalók
A Veszprém Megyei Rendőr-főkapitányság egy új típusú csalásra hívja fel főként a vállalatok, intézmények vezetőinek, munkatársainak a figyelmét. Az utóbbi időben ugyanis több olyan eset is történt Veszprém megyében, amikor egy vállalkozás vagy intézmény vezetőjének valós e-mail címéhez nagyon hasonló e-mail címről érkezett levél az adott cég egyik pénzügyi alkalmazottjához.
A levelet a csaló a cégvezető nevében írta, amelyben utasította a munkatársát, hogy a vállalkozás számlájáról utaljon el egy összeget egy külföldi bank kezelésében lévő számlaszámra. Több esetben a csalók utánajártak az alkalmazottak nevének is, és a levélben a keresztnevükön szólították őket. A csalók által írt utalást kérő e-mailekre jellemző volt, hogy magyartalan megfogalmazással íródtak. Ez a módszer napjaink egyik jellemző elkövetési módszere, amikor is cégek vezető tisztségviselőinek az e-mail címével élnek vissza a csalók. A célszámlák többnyire külföldön találhatóak, és a csalók sokszoros továbbutalással nehezítik meg az ügy felderítését.
A Veszprém Megyei Rendőr-főkapitányság az alábbi tanácsokkal szolgál:
Legyen tisztában a veszélyekkel és győződjön meg arról, hogy ezeket az alkalmazottak is ismerik!
Figyelmeztesse az alkalmazottakat, hogy legyenek elővigyázatosak a fizetési kérésekkel!
Vezessen be belső protokollokat a kifizetésekkel kapcsolatban!
Vezessen be egy eljárást arra, hogyan ellenőrizzék az e-mailben érkezett fizetési kérés jogosságát!
Alakítson ki jelentési rendet a csalások kezelése érdekében!
Vizsgálja felül a cég weboldalán szereplő információkat, ha szükséges, korlátozza ezeket az információkat, és legyen óvatos a közösségi média oldalakon!
Mindig értesítse a rendőrséget, ha csalást észlel, akkor is, ha nem dőlt be a csaló üzenetnek!
A fentiekhez hasonló csalások elkerülése érdekében a pénzügyi tartalmú munkáltatói kérések, utasítások esetében mindig szükséges az utalás megtörténte előtt a vezető, pénzügyi felelős megkeresése, és a visszaellenőrzés.
Legyen gyanús, ha közvetlenül egy olyan vezető keresi Önt, akivel eddig nem került kapcsolatba, valamint arra kéri, hogy térjen el a megszokott ügyintézéstől.
Keltse fel a gyanúját, ha a levélíró teljes titoktartást kér vagy nyomást, sürgetést, fenyegetés érez a részéről, esetleg a telefonáló szokatlanul kedves vagy jutalmat ígér.
Szigorúan tartsa be a fizetéssel és a beszerzéssel kapcsolatos biztonsági szabályokat! Semmit ne hagyjon figyelmen kívül!
Mindig figyelmesen ellenőrizze az e-mail címeket, amikor bizalmas információkat kezel vagy pénzt utal!
Ha kétsége merül fel egy fizetési kéréssel kapcsolatban, egyeztessen egy hozzáértő kollégával!
Soha ne nyisson meg gyanús linkeket vagy mellékleteket, amelyek e-mailen érkeznek! Legyen különösen figyelmes, ha a magán e-mail fiókjába lép be a céges számítógépen!
Minél kevesebb információt osszon meg a közösségi oldalakon!
Ne osszon meg információt a cég szervezeti felépítésével, biztonságával és eljárási rendjével kapcsolatban!
Ha gyanús e-mailt vagy telefonhívást kap, mindig jelezze a vezetőjének!
Csalás esetén tegyen feljelentést a rendőrségen!
Figyelem! Cégvezetők, intézményvezetők e-mail címével élnek vissza a csalók
Töreky László | hírek, rendőrség | 2021.03.16. 11:07
Fontos tudni: a belvárosi piacot nem érinti a korlátozás
Siklósi Gergely ezüstöt szerzett Kazanyban
107 – Rendőrségi magazin
Egészség – Érték – az egészségmagazin
Az emberi test és a művészet
Helyi mester – köztünk élő alkotó
Új Tapolcai Újság 2003 – 2014
Tapolcai Újság Online Archivum
Please specify an ID for the Contact Form in Theme Options > Single Post/Video > Video Report Form